Diari Oficial de la Generalitat Valenciana


Sumari del DOGV 4985, del 14-04-2005 (2005/3850)

ORDRE de 29 de març de 2005, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2005.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4985

Data del DOGV
:   14-04-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3850


Data del document
:   29-03-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * aprenentatge professional
    * ajuda a les empreses
    * pràctiques de formació
    * sindicat
    * societat sense fins de lucre
    * alumne
    * suport econòmic
    * administració local
    * lluita contra l'atur
    * organització patronal
    * empresa pública
    * reinserció professional
    * empresa privada
    * ajuda pública

ORDRE de 29 de març de 2005, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2005. [2005/Q3850]
  
El dia 22 de febrer de 2005 va ser publicada en el Diari Oficial de la Generalitat Valenciana (DOGV núm. 4.951) l'Ordre de 30 de desembre de 2004, de la Conselleria d'Economia, Hisenda i Ocupació, per la qual es determina el Programa de Formació Professional Ocupacional a càrrec del Pla Nacional de Formació i Inserció Professional, i es regula el procediment per a la concessió d'ajudes durant l'exercici de 2005.
  
Després de la publicació de la Llei 14/2004, de 29 de desembre de 2004 (DOGV de 31 de desembre de 2004), de Pressupostos de la Generalitat Valenciana per a l'exercici 2005, i d'acord amb el que estableix l'article 47 del Text Refós de la Llei d'Hisenda Pública de la Generalitat Valenciana, es publiquen els crèdits que han de finançar el Programa de Formació Professional Ocupacional, la quantia de les ajudes que puguen concedir-se per a cada via de programació, i la línia pressupostària a càrrec de la qual es realitzaran.
  
En virtut d'això, i fent ús de les facultats conferides per la Llei 5/1983, de 30 de desembre, de Govern Valencià, i d'acord amb el que estableix la disposició addicional única de l'Ordre de 30 de desembre de 2004, de la Conselleria d'Economia, Hisenda i Ocupació,
  
ORDENE
  
Article 1
  
L'assignació pressupostària per al Programa de Formació Professional Ocupacional definit en l'Ordre de 30 de desembre de 2004, de la Conselleria d'Economia, Hisenda i Ocupació (DOGV núm. 4.951), en funció de les vies de programació que preveu l'article 13 de l'esmentada convocatòria serà:
  
1. A través de centres col·laboradors homologats (via 1), s'assigna una quantia màxima de 57.010.053 euros amb la següent distribució provincial:
  
Alacant: 26.874.559 euros
  
Castelló: 2.779.000 euros
  
València: 85.379.976 euros
  
2. A través d'entitats amb què s'establisquen convenis de col·laboració (via 2), s'assigna una quantia màxima de 3.100.000 euros.
  
3. A través d'empreses o d'organitzacions empresarials que assumisquen un compromís de contractació mínim del 50% de l'alumnat que finalitze l'acció formativa (via 3), s'assigna una quantia màxima de 3.500.000 euros.
  
Article 2
  
Es destinarà una quantia màxima de 2.500.000 euros per a atendre les sol·licituds d'ajuda i de transport de l'alumnat.
  
Article 3
  
La totalitat de les ajudes previstes en els articles precedents es finançaran a càrrec del capítol IV de l'estat de despeses del pressupost del Servef per a 2005, subprograma pressupostari 322.52, «Formació Professional Ocupacional i Contínua», línia de subvenció T0218000, «Formació Professional Ocupacional-Gestió Pla FIP».
  
Article 4
  
En el cas que quedaren sol·licituds, presentades a l'empara de l'Ordre de 30 de desembre de 2004, de la Conselleria d'Economia, Hisenda i Ocupació (DOGV núm. 4.951, de 22 de febrer de 2005), valorades positivament d'acord amb el procediment establit per l'esmentada ordre, aquestes es constituiran en una llista de reserva, ordenades correctament, que podran ser resoltes favorablement en la mesura que s'incremente el crèdit pressupostari destinat a aquest programa en la línia corresponent.
  
Article 5
  
El règim de pagaments i de justificacions de les ajudes es realitzaran en els termes establits en l'Ordre de 30 de desembre de 2004 (DOGV núm. 4.951, de 22 de febrer de 2005) i en les corresponents resolucions aprovatòries de concessió d'ajudes.
  
DISPOSICIÓ FINAL
  
Contra el present acte, que posa fi a la via administrativa, els interessats podran interposar-hi un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant d'aquest mateix òrgan en el termini d'un mes, computat en els termes ja dits, tal com disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.
  
València, 29 de març de 2005
  
El conseller d'Economia, Hisenda i Ocupació,
  
GERARDO CAMPS DEVESA